Teet Hanschmidt

**Teet Hanschmidt** (sündinud 22. veebruaril 1950 Türil) on eesti näitleja, lavastaja ja luterlik vaimulik, Järva praostkonna praost (2003–2019). 

## Elukäik
### Õpingud
Teet Hanschmidt on lõpetanud 1969. aastal Paide Keskkooli. Ta on lõpetanud ka Paide Muusikakooli trompeti erialal ja mänginud mitmes orkestris. Aastatel 1969–1970 õppis ta Tallinna Pedagoogilises Instituudis kultuurharidust ja orkestrijuhtimist ning 1974. aastal lõpetas kiitusega Tallinna Riikliku Konservatooriumi lavakunstikateedri (6. lend).  

1985. aastast õppis ta EELK Usuteaduse Instituudis ja ordineeriti 6. juunil 1990 diakonõpetajaks. Õpetajaõigused sai 1999. aastal, kui lõpetas Usuteaduse Instituudi. Lõputöö teema oli "Piiskopi ametist apostlike isade ajal" (juhendaja Alar Laats). 

### Teatri- ja kultuuritöö
Aastatel 1974–1977 töötas ta näitleja ja inspitsiendina Eesti Draamateatris ning 1977–1983 näitleja ja lavastajana Rakvere Teatris. 

Aastatel 1984–1989 töötas ta Tallinnas Rahvaloomingu ja Kultuuritöö Teadusliku Metoodikakeskuse rahvateatrite osakonna juhatajana. 

### Vaimulikutee
15. juunil 1990 kinnitati ta Türi Püha Martini koguduse õpetajaks. Hooldajaõpetajana on ta eri aegadel teeninud ka Käru, Koeru, Järva-Peetri, Anna, Järva-Madise, Paide, Vahastu kogudust. 

Aastatel 1993–2003 oli ta Järva praostkonna praosti kohusetäitja ja 2003–2019 Järva praost. 22. mail 2019 andis ta praostkonna juhtimise üle Järva-Jaani koguduse õpetajale assessor Katrin-Helena Melderile. 

25. veebruaril 2024 pidas ta 74-aastaselt Türi kirikus oma viimase jutluse ja siirdus emerituuri.

## Looming
### Lavastused
* Jaan Rannap "Agu Sihvka annab aru" (1978, Rakvere Teater)
* Anthony Shaffer "Mäng" (1978, Rakvere Teater)
* Ákos Kertész "Nimepäev" (1979, Rakvere Teater)
* Jaan Kitzberg / Osvald Tooming "Veli Henn ja Hennu veli" (1979, Rakvere Teater)
* Jüri Tuulik "Anderson" (1980, Eesti Televisioon)

### Teatrirolle

### Filmirolle
* "Indrek" (1975, mängufilm) – Metslang	
* "Kaks päeva Viktor Kingissepa elust" I ja II jagu (1981, telemängufilm) – Jüri Vilms, Päevalehe toimetaja

### Näitlejatöö telelavastustes
* Gerhart Hauptmann "Michael Kramer" (1976, ETV)
* Joachim Knauth "Kuidas kuningas kuu peale kippus" (1976, ETV lastelavastus)
* Eduard Šim "Tuli puus" (1979, ETV noortelavastus)
* Thorbjørn Egner "Kardemoni linna rahvas ja röövlid" (1980, ETV lastelavastus)

### Näitlejatöö kuuldemängudes
* Alistair MacLean "Navarone kahurid" (1974, Eesti Raadio viieosaline kuuldemäng)
* Hussein Nadžafov "Valja Kotik" (1974, Eesti Raadio lastekuuldemäng)
* A. H. Tammsaare / Eerik Teder "Vanad ja noored" (1976, Eesti Raadio kuuldemäng)
* Toivo Tootsen "Liigaasta lisanaljad" (1976, Eesti Raadio huumorikava)
* Eino Baskin "Agatha, Alexander ja teised" (1976, Eesti Raadio estraadikuuldemäng)
* Inge Trikkel "Lugu väikesest laulukukest" (1976, Eesti Raadio kuuldemäng)
* Ly Seppel ja Andres Ehin "Šeherezade" (1976, Eesti Raadio kuuldemängude tsükkel)
* Ivan Bondin "Liiga varased hallad" (1976, Eesti Raadio mitmeosaline kuuldemäng)
* Riina Dmohovski "Julgus elada" (1976, Eesti Raadio kuuldemäng)
* Istvan Csurka "Iga minut võiks olla ime" (1977, Eesti Raadio kuuldemäng)
* Pentti Saarikoski "Kevade esimene kalasaak" (1989, Eesti Raadio kuuldemäng)

## Liikmesus
* 1976–1992 Eesti Teatriliidu liige
* 1992–2019 EELK Kirikukogu liige (sh 1997–2006 välissuhete nõukogu liige ja 2013–2017 kirikukohtu liige)
* 1999–2005 Türi linnavolikogu liige, 2005. aastast Türi vallavolikogu liige
* Kaitseliidu Türi üksikkompanii liige, Järva maleva kaplan
* Türi Rotary klubi president

## Tunnustus
* 2005 – Kodanikupäeva aumärk
* 2007 – EELK teeneteristi III järk
* 2010 – EELK aasta vaimulik
* 2011 – Järvamaa teenetemedal
* 2015 – Türi valla aukodanik ja Türi valla vapimärk
* 2017 – EELK Kuldrist 
* 2017 – Järvamaa elutööpreemia
* 2019 – EELK teeneteristi II järk

## Isiklikku
Tema abikaasa Monika on töötanud hambaarstina, peres on kolm tütart.

Hanschmidt on öelnud, et vaimulikuna on tal palju kasu olnud teatrikooli lavakõnekoolist. Ta on koolipõlves õppinud saksa keelt, kuid 2000. aastatel õppis juurde inglise keelt, et Rotary klubi liinis rahvusvahelist koostööd teha. 
 
## Viited

## Välislingid
* Sulev Oll, Alo Lõhmus. Elu ühes päevas: Teet Hanschmidt Eesti Ekspress, 2. märts 2006 
* Helo Talva. Kardemoni linna röövel, kellest sai Järva praost Õhtuleht, 16. detsember 2014 
* Liina Raudvassar. Teet Hanschmidt: mulle meeldib ikka naerda ja nalja teha Eesti Kirik, 17. juuni 2015
* Priit Pullerits, Margus Ansu. Teet Hanschmidt: kui sõnad võiksid tappa, küll oleks palju laipu! Postimees, 24. detsember 2016
* Liina Raudvassar. Ka tõsistest asjadest muhedalt, läbi naeru Eesti Kirik, 7. juuni 2019